ลือสนั่น! “ประเดช” สาด SUPER ทิ้งอีกระลอก ฉุดราคาหุ้นรูดปิดฟลอร์
ลือสนั่น! “ประเดช” สาด SUPER ทิ้งอีกระลอก ฉุดราคาหุ้นรูดปิดฟลอร์ โดยปิดตลาดวันนี้ที่ระดับ 1.04 บาท ลดลง 0.44 บาท หรือ 29.73% สูงสุดที่ระดับ 1.52 บาท ต่ำสุดที่ระดับ 1.04 บาท มูลค่าการซื้อขาย  4.62 พันล้านบาท
1 มิ.ย. 2561

ผู้สื่อข่าวรายงานว่า ราคาหุ้น บริษัท ซุปเปอร์ เอนเนอร์ยี คอร์เปอเรชั่น จำกัด (มหาชน) หรือ SUPER ปิดตลาดวันนี้ (1 มิ.ย.61) ที่ระดับ 1.04 บาท ลดลง 0.44 บาท หรือ 29.73% สูงสุดที่ระดับ 1.52 บาท ต่ำสุดที่ระดับ 1.04 บาท มูลค่าการซื้อขาย  4.62 พันล้านบาท โดยราคาหุ้นปรับตัวลดลงติดเพดานฟลอร์ (Floor) หลังถูกกระหน่ำขายอย่างหนักตั้งแต่ช่วงเดตลาดฯ ภาคบ่ายวันนี้

ทั้งนี้ มีกระแสข่าวลือถึงสาเหตุที่ส่งผลให้หุ้น SUPER ปรับตัวลดลงอย่างหนักในวันนี้มาจาก นายประเดช กิตติอิสรานนท์ หนึ่งในผู้ถือหุ้นใหญ่ของบริษัทได้ทำการเทขายหุ้น SUPER ออกมา หลังก่อนหน้านี้ นายประเดช กิตติอิสรานนท์  ได้ทำการขายหุ้น SUPER ออกมาหลายครั้ง จนส่งผลให้ปัจจุบันถือหุ้น SUPER อยู่ที่สัดส่วน 4.71%  จึงเป็นที่น่าจับตาว่าจะมีการขายหุ้นออกมาอีกระลอกหรือไม่ ทั้งนี้ หากมีความคืบหน้าประการใด “ข่าวหุ้นธุรกิจออนไลน์” จะรายงานให้ทราบต่อไป